Otto Karl Hermann von Stackelberg

Otto Karl Hermann von Stackelberg (4. november (vkj 23. oktoober) 1800 – 6. november (vkj 25. oktoober) 1873 Imavere mõis) oli Liivimaa mõisnik ja Venemaa sõjaväelane (porutšik), parun.

Otto Karl Hermann von Stackelberg sündis Adavere, Imavere, Hermani ja Võrevere mõisniku Bernhard Caspar von Stackelbergi ja Helene Luise von Vietinghoffi pojana. Tema ema suri sünnitusel.

Astus sõjaväeteenistusse 23. novembril 1819, mil liitus 3. merejalaväepolguga. Sai 27. juulil 1820 portupee-praporštšiku auastme ning ülendati 11. septembril 1821 praporštšikuks. 24. aprillil 1823 ülendati alamporutšikuks ning viidi 6. septembril 1824  3. merejalaväepolgust üle Siberi ulaanipolku.

Talle kuulusid  Põltsamaa kihelkonnas Adavere ja  Pilistvere kihelkonnas Imavere, Hermani ja Võrevere mõis.

30. aprillil 1858 autasustati teda 1853.–1856. aasta sõja mälestusmedali (:ru:Медаль «В память войны 1853—1856») tumeda pronksmedaliga Andrease-lindi küljes.

1868. aastal lasi Otto Karl Hermann von Stackelberg oma surnud venna Eduard von Stackelbergi (1811–1864) mälestuseks rajada Adavere vallakooli, mille nimetas "Eduardi kooliks".

Perekond

Otto Karl Hermann von Stackelberg abiellus 1840. aastal Woldemar Adolph von Ditmari tütre Hedwig Julianega (1806–1886). Abielust sündisid:
Bernhard Caspar Otto von Stackelberg (1841–1898), Adavere, Imavere, Hermani ja Võrevere mõisnik
Marie Charlotte von Stackelberg (1842–1922), abiellus Kassinurme mõisniku Guido Samson von Himmelstiernaga (surnud 1895).

Esivanemad
Viited:

Vaata ka
Stackelberg

Viited

Välislingid 
Väljavõte Eestimaa rüütelkonna genealoogilisest käsiraamatust
Stammtafeln des adligen und freiherrlichen Geschlechts Stackelberg, die Linien Piep-Sellie und Feckerort-Kassar, zusammengestellt von Magnus von Stackelberg, nebst zugehörigen Kopien von acht Urkundenaus den Archiven in Kopenhagen und Stockholm AM.20.1.42

Otto Karl Hermann
Baltisakslased
Liivimaa aadlikud
Hermani mõisnikud
Venemaa keisririigi sõjaväelased
Sündinud 1800
Surnud 1873